**INSTRUCȚIUNI PRIVIND DEPUNEREA ONLINE:**

Înainte de a încărca online cererea pentru stimulentul pentru integrarea socială a persoanelor adulte cu handicap vă rugăm să vă asigurați că ați parcurs următorii pași, respectiv:

1. că aveți completate toate rubricile din cererea online.

2. ați scannat/fotografiat documente enumerate mai jos, la o rezoluție cât mai bună:

- cererea completată și semnată;

- extrasul de cont;

- buletinul/cartea de identitate a persoanei cu handicap;

- declarația de consimțământ semnată de reprezentantul legal/ convențional și persoana cu handicap (daca este cazul);

- declarația prin care se ia la cunoștință că stimulentul se acordă sub rezerva achitării de către beneficiar a obligațiilor de plată față de bugetul local (impozite, taxe folosință, amenzi, etc);

- nota de informare cu privire la prelucrarea datelor personale.

3. ați salvat documentele scanate pe calculator/galerie foto astfel încât să puteți să le găsiți ușor atunci când le veți încărca

Acum puteți deschide aplicația online din Secțiunea Stimulente Financiare – Stimulent pentru integrarea socială a persoanelor adulte cu handicap, butonul portocaliu ”online.dgas.ro”

* În fereastra denumită ”Cerere nouă depusă online” se completează toate câmpurile.
* La rubricile unde este necesară completarea informațiilor despre “data emitere” se selectează anul, luna și ziua din calendarul care se deschide, folosind săgețile.
* Bifați una din optiunile prezentate la rubrica ”Relația solicitantului cu persoana adultă cu handicap” doar dacă solicitantul nu este persoana cu handicap.

*Pentru secțiunea ”Persoana adultă cu handicap”*

* Dacă la sectiunile de mai sus ați trecut datele de identificare ale persoanei cu handicap puteți folosi butonul din dreapta ”Copiază datele de la solicitant”. În acest moment se completează automat câmpurile aferente datelor personale.
* Vă rugăm să completați secțiunea ”Date despre certificatul de handicap”

*Pentru secțiunea ”Detaliile virării stimulentului”*

* **ATENȚIE**! Aici se vor completa: nume și prenume titular IBAN, CNP titular IBAN și Cod IBAN cu datele aferente persoanei cu handicap! *Excepția* se aplică numai pentru tutore sau curator, deținători ai unui act administrativ sau hotărâre judecătorescă prin care se stablește tutela/curatela, sau completează declarația de consimțământ conform metodologiei pe care o puteți consulta mai jos.

După ce ați parcurs pașii de mai sus *încărcați documentele* scanate sau fotografiate (documentele enumerate mai sus la punctul 2).

* **ATENȚIE**! Se apasă butonul ”Încarcă o imagine” se alege documentul scanat sau poza. În acest moment se pot încarca 2 fișiere în limita a **6MB/ fișier**; vă recomandăm să scanați toate documentele enumerate la punctul 2 într-un singur fișier și să faceți o singură încărcare.

Bifați ”Nu sunt robot”

Apăsați butonul ”Obține număr și data de înregistrare”

**Vă rugăm să vă notați numărul de înregistrare primit!**

După ce ați primit numărul de înregistrare nu mai trimiteți pe e-mailul instituției documentele dvs. sau numărul de înregistrare.

ODATĂ GENERAT NUMĂRUL DE ÎNREGISTRARE FIGURAȚI ÎN BAZA NOASTRĂ DE DATE CU CERERE CARE VA FI PROCESATĂ!!!